stanford-oval/wikipedia huggingface dataset:
Natalie Glebova

Natalie Glebova
Natalie Glebova, syntyjään Natalja Vladimirovna Glebova (ven. Наталья Владимировна Глебова, s. 11. marraskuuta 1981 Tuapse, Venäjän SFNT, Neuvostoliitto) on kanadalainen malli, joka voitti Miss Universum -kilpailun vuonna 2005.
Glebova syntyi Tuapsen kaupungissa Venäjällä, mutta muutti 12-vuotiaana perheineen Torontoon. Hänestä tuli vuonna 2005 Karen Baldwinin jälkeen toinen Miss Universumiksi valittu kanadalainen. Hän soittaa myös pianoa.
Glebova oli marraskuusta 2007 naimisissa thaimaalaisen tennispelaajan Paradorn Srichaphanin kanssa. Heidän erostaan ilmoitettiin vuonna 2011. Vuonna 2008 hän kilpaili Pailin Rungratanasunthornin kanssa The Amazing Race Asian kolmannella tuotantokaudella.
Aiheesta muualla

new official web site by Natalie Glebova
Healthy Happy Beautiful - Book by Natalie Glebova
Natalie Glebova - Magazines Gallery (Arkistoitu – Internet Archive)
Natalie Glebova Internet Movie Databasessa. (englanniksi)
H’odoriv

| H’odoriv Ходорів |
| --- | --- |
 Kaupungintalo.
 lippu:  vaakuna
 H’odoriv
 Koordinaatit: 49.4066°N, 24.3141°E 
Valtio:  Ukraina
Alue:  Lvivin alue
Piiri:  Stryin piiri
Väkiluku (2022)  ():  8 954
Infobox OKVirheellinen NIMI-arvo: 
H’odoriv (ukr. Ходорів; aiemmin nimillä H’odorostav (ukr. Ходоростав) tai H’odoriv-Stav (ukr. Ходорів-Став)) on kaupunki Ukrainan Lvivin alueen Stryin piirissä. H’odoriv sijaitsee Dnestrin vesistöön kuuluvan Luhjoen varrella, linnuntietä 52 kilometriä aluekeskus Lvivistä eteläkaakkoon.
Tammikuun keskilämpötila on −3,0 ja heinäkuun +18,0 celsiusastetta. Keskimääräinen vuosisademäärä on 650−750 millimetriä.
Ukrainan tilastokeskus arvioi kaupungin väkiluvuksi 8 954 (2022). Vuonna 2001 siellä oli 10 541 asukasta, Heistä etnisesti ukrainalaisia oli 97,93, venäläisiä 1,19 prosenttia ja puolalaisia 0,62 prosenttia. Vuoden 1989 väestönlaskennassa kirjattiin 12 455 asukasta.
Paikkakunnan ensimmäinen kirjallinen maininta on vuodelta 1394. Magdeburgin oikeudet paikkakunta sai vuonna 1436. Kaupungin aseman se sai vuonna 1940.
H’odoriv on Ukrainan kesän 2020 aluehallintouudistuksen jälkeen kuulunut Stryin piiriin; sitä ennen se oli Žydatšivin piirissä sijainnut kaupunki.
Kaupungin arkkitehtuurisesti ja kulttuurihistoriallisesti arvokkaisiin rakennuksiin lukeutuvat muun muassa kirkko (1777—1779) ja paroni Kazim de Vaux’n palatsi (1800-loppupuolelta).
H’odorivin rautatieasema.
Lanckorońskin aatelissuvulle kuulunut palatsi (rakennuksen kunto vuonna 2016).
Bohdan H’melnytskyin patsas H’odorivissa.
Aiheesta muualla

Kuvia tai muita tiedostoja aiheesta H’odoriv Wikimedia Commonsissa
H’odorivin hromadan sivusto (ukrainaksi) (hodorivska-gromada.gov.ua)
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa  Israel  Tšekki
Luettelo Samsung Galaxy -tuoteperheen tuotteista

Nykyinen logo vuodesta 2015 eteenpäin.
Samsung Galaxy -tuoteperheen logo vuoteen 2015 asti.
Tämä on luettelo Samsung Galaxy -tuoteperheen tuotteista.
Samsung Galaxy on Samsungin tuoteperhe, joka sisältää erilaisia älypuhelimia, phabletteja, tablettitietokoneita, älykelloja sekä muita elektroniikkalaitteita. Tuoteperheen ensimmäinen laite on vuonna 2009 julkaistu Samsung Galaxy -puhelin.
Tuotteet > Tabletit

| Kuva | Malli | Mallinumerot & muut nimet | Julkaistu |
| --- | --- | --- | --- |
|  | Samsung Galaxy Tab A 10.1 | SM-T580 SM-P580 SM-T585 SM-P585 | 5/2016 |
|  | Samsung Galaxy View | SM-T670 | 20151028 28.10.2015 |
|  | Samsung Galaxy Tab S 10.5 | SM-T800 (Wi-Fi-malli) SM-T801 (3G-malli) SM-T805 (4G-malli) | 20150701 1.7.2015 |
|  | Samsung Samsung Galaxy Tab S 8.4 | SM-T700 (Wi-Fi-malli) SM-T701 (3G-malli) SM-T705 (4G-malli) | 20150701 1.7.2015 |
|  | Samsung Galaxy Tab A 8.0 | SM-T350 | 20150301 1.3.2015 |
|  | Samsung Galaxy Tab A 9.7 | SM-T550(Wi-Fi-malli) SM-T555(3G / LTE -malli) | 20150301 1.3.2015 |
|  | Samsung Galaxy Tab 4 10.1 | SM-T530 (Wi-Fi-malli) SM-T531 (3G-malli) SM-T535 (4G-malli) | 20140401 1.4.2014 |
|  | Samsung Galaxy Tab 4 8.0 | SM-T330 (Wi-Fi-malli) SM-T331 (3G-malli) SM-T335 (4G-malli) | 20140401 1.4.2014 |
|  | Samsung Galaxy Tab 4 7.0 | SM-T230 (Wi-Fi-malli) SM-T231 (3G-malli) SM-T235 (4G-malli) | 20140401 1.4.2014 |
|  | Samsung Galaxy Tab Pro 12.2 | SM-T900 (Wi-Fi-malli) SM-T905 (3G / LTE -malli) | 20140309 9.3.2014 |
|  | Samsung Galaxy Tab 3 Lite 7.0 | SM-T110 (Wi-Fi-malli)  SM-T111 (3G-malli) | 20140116 16.1.2014 |
|  | Samsung Galaxy Tab Pro 10.1 | SM-T520 (Wi-Fi-malli) SM-T525 (3G-malli) | 20140106 6.1.2014 |
|  | Samsung Galaxy Tab Pro 8.4 | SM-T320 (Wi-Fi-malli) SM-T321 (3G-malli) SM-T325 (4G-malli) | 20140106 6.1.2014 |
|  | Samsung Galaxy Note 10.1 2014 Edition | SM-P600 (Wi-Fi-malli) SM-P601 (3G-malli) SM-P605 (3G / LTE -malli) SM-P607 (3G / LTE -malli) | 20130904 4.9.2013 |
|  | Samsung Galaxy Tab 3 10.1 | GT-P5210 (Wi-Fi-malli) GT-P5200 (3G-malli) GT-P5220 (4G-malli) | 20130707 7.7.2013 |
|  | Samsung Galaxy Tab 3 8.0 | SM-T310 (Wi-Fi-malli) SM-T311 (3G-malli) SM-T315 (4G-malli) | 20130707 7.7.2013 |
|  | Samsung Galaxy Tab 3 7.0 | SM-T210 (Wi-Fi-malli) SM-T211 (3G-malli) | 20130707 7.7.2013 |
|  | Samsung Galaxy Note 8.0 | GT-N5110 (Wi-Fi-malli) GT-N5100 (3G-malli) GT-N5120 (3G / 4G / LTE -malli) | 20130405 5.4.2013 |
|  | Samsung Galaxy Tab 2 10.1 | GT-P5110 (Wi-Fi-malli)  GT-P5113 (Wi-Fi-malli)  GT-P5100 (3G-malli) SCH-I915 (Verizonin tarjoama malli) | 20120513 13.5.2012 |
|  | Samsung Galaxy Tab 2 7.0 | GT-P3110 (Wi-Fi-malli) GT-P3100 (3G-malli) SCH-I705 (Verizonin tarjoama malli) | 20120422 22.4.2012 |
|  | Samsung Galaxy Tab 7.7 | GT-P6810 (Wi-Fi-malli) GT-P6800 (3G-malli) SCH-I815 (Verizonin tarjoama malli) | 20120301 1.3.2012 |
|  | Samsung Galaxy Note 10.1 | GT-N8010 / GT-N8013 (Wi-Fi-malli) GT-N8000 (3G-malli) GT-N8020 (3G / LTE -malli) | 20120227 27.2.2012 |
|  | Samsung Galaxy Tab 7.0 Plus | GT-P6210 (Wi-Fi-malli) GT-P6200 (3G-malli) | 20111113 13.11.2011 |
|  | Samsung Galaxy Tab 8.9 | GT-P7310 (Wi-Fi-malli) GT-P7300 (3G-malli) SGH-I957 (AT&T:n tarjoama malli) | 20111002 2.10.2011 |
|  | Samsung Galaxy Tab 10.1v | GT-P7100 | 20110504 4.5.2011 |
|  | Samsung Galaxy Tab 10.1 | GT-P7510 (Wi-Fi-malli) GT-P7500 (3G-malli) SCH-I905 (Verizonin tarjoama malli) | 20110608 8.6.2011 |
|  | Samsung Galaxy Tab | GT-P1010 (Wi-Fi-malli) GT-P1000 (3G-malli) SCH-I800 (Verizonin tarjoama malli) | 20101111 11.11.2010 |
Tuotteet > Taitettavanäyttöiset  puhelimet

| kuva | malli | Mallinumerot ja muut nimet | julkaistu | Tyyppi |
| --- | --- | --- | --- | --- |
|  | Samsung Galaxy Fold |  | 2019 | Taitettavanäyttöinen puhelin |
Tuotteet > Älykellot ja muut laitteet

| Kuva | Malli | Mallinumerot & muut nimet | Julkaistu | Tyyppi |
| --- | --- | --- | --- | --- |
|  | Samsung Galaxy Gear | SM-V700 | 20139 syyskuu 2013 | älykello |
|  | Samsung Galaxy Gear 2 |  | 11. huhtikuuta 2014 | älykello |
|  | Samsung Gear S3 |  | 18. marraskuuta 2016 | älykello |
|  | Samsung Galaxy Player | Galaxy Player 5.0 (YP-G70) Galaxy Player 4.2 (YP-GI1) Galaxy Player 4.0 (YP-G1) Galaxy Player 3.6 (YP-GS1) Galaxy Player 5.8 (YP-GP1)  | 201010 lokakuu 2010 | mediatoistin |
Aiheesta muualla

Wikimedia Commonsissa on kuvia tai muita tiedostoja aiheesta .
Samsungin älypuhelimet GSMArena (englanniksi)
Samsungin älypuhelimet gadgets.ndtv.com (englanniksi)
| n k Samsung Electronicsin tuotteet |
| --- | --- |
Matkapuhelimet:  B7610  A01  A10  A10e  A10s  A11  A12  A20  A20e  A21  A3  A3 (2016)  A3 (2017)  A30  A30s  A31  A32 5G  A33  A40  A41  A42 5G  A5  A5 (2016)  A5 (2017)  A50  A50s  A51  A51 5G  A52  A52 5G  A53  A7  A7 (2016)  A7 (2017)  A70  A71  A71 5G  A72  A8  A8 (2016)  A8 (2018)  A8+ (2018)  A80  A9 (2016)  A90 5G  Ace  Ace 2  Ace 3  Ace 4  Ace Plus  Alpha  Beam  Core  Core 2  Core Plus  Core Prime  Express  Fame  Fit  Fold  Gio  Grand  Grand Prime  J  J1  J1 (2016)  J2 (2017)  J3 (2016)  J3 (2017)  J3 (2018)  J5  J5 (2016)  J5 (2017)  J6  J7  J7 (2016)  J7 (2017)  J7 (2018)  M01  M01 Core  M10  M11  M20  M21  M30s  M31  M31s  Mega  Mega 2  Mini  Mini 2  Note  Note 10  Note 20  Note 3  Note 3 Neo  Note 4  Note Edge  Note II  Note5  Note7  Note8  Note9  Pocket  Pocket 2  Pocket Neo  Pocket Plus  R  Round  S  S Advance  S Duos 2  S Duos 3  S II  S III  S III Mini  S Plus  S10  S10+  S10e  S20  S20 Ultra  S20+  S21  S22  S23  S4  S4 Active  S4 Mini  S4 Zoom  S5  S5 Mini  S6  S6 Active  S6 Edge  S6 Edge+  S7  S7 Edge  S8  S8+  S9  S9+  Trend  Trend Plus  W  Win  Xcover  Xcover 2  Xcover 3  Xcover 4  Xcover 5  Y  Young  Young 2  Z Flip  Z Flip 4  Z Fold 2  Z Fold 3  Z Fold 4  i5500  i5700  i5800  i7500  i8000  Nexus S  S20 FE  S5230  S5600  SGH-i600  T9  Z1  Z2  Z140 Katso myös: Luettelo Samsung Galaxy -tuoteperheen tuotteista 
Tabletit:  Tab  Tab 2 10.1  Tab 3 10.1  Tab 4 10.1  Tab A 10.1 
Älykellot:  Galaxy Gear  Galaxy Watch  Galaxy Watch Active 2 4g  Gear 2  Gear 2 Neo  Gear Fit  Gear Live  Gear S  Gear S3  Gear Sport 
Muuta:  Bada (käyttöjärjestelmä)  Bixby  Exynos  Samsung Galaxy  Samsung Gear  One UI  S Voice  Samsung Electronics  Samsung Experience  Samsung Internet  TouchWiz
Berestetško

| Berestetško (Берестечко) |
| --- | --- |
 Pyhän kolminaisuuden kirkko Berestetškossa.
 Berestetško
 Koordinaatit: 50.3582°N, 25.1213°E 
Valtio:  Ukraina
Alue:  Volynian alue
Piiri:  Lutskin piiri
Pinta-ala  ():  
 – Kokonaispinta-ala:  2,0 km²
Väkiluku (2022):  1 630
Infobox OKVirheellinen NIMI-arvo: 
Berestetško (ukr. Берестечко) on pikkukaupunki Volynian alueen Lutskin piirissä Ukrainan länsiosassa. Kaupunki sijaitsee Dneprin Pripet-sivuhaaran Styr-sivujoen varrella aluekeskus Lutskista etelälounaaseen.
Ukrainan tilastokeskus arvioi kaupungin väkiluvuksi 1 630 (2022). Vuonna 2001 siellä oli 1  904 asukasta.
Ukrainan kesän 2020 aluehallintouudistuksen jälkeen Berestetško on kuulunut Lutskin piiriin.
Aiheesta muualla

Kuvia tai muita tiedostoja aiheesta Berestetško Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  VIAF 
Kansalliset:  Saksa  Israel  Yhdysvallat  Tšekki 
Muut:  Encyclopedia of Modern Ukraine  IdRef
Victoria Vetri

| Victoria Vetri |
| --- | --- |

Henkilötiedot
Syntynyt: 26. syyskuuta 1944 (ikä 80) San Francisco, Kalifornia
Näyttelijä
Aktiivisena:  1962–1975
Aiheesta muualla
IMDb 
Elonet
Victoria Vetri (s. 26. syyskuuta 1944) on yhdysvaltalainen malli ja näyttelijä. Vetri tunnetaan myös nimellä Angela Dorian, jolla hän oli Playboyn Playmate of the Month syyskuussa 1967, sekä Playmate of the Year vuonna 1968.
16. lokakuuta 2010 Vetri ampui miestään lähietäisyydeltä rintakehään asunnollaan Hollywoodissa, ja hänet pidätettiin samana päivänä. Hänen miehensä kiirehti sairaalaan heti tapahtuman jälkeen, ja selviytyi välikohtauksesta hengissä. Syyskuussa 2011 Vetri tuomittiin yhdeksäksi vuodeksi vankilaan taponyrityksestä.
Filmografia

The Pigeon That Took Rome (1962)
Kings of the Sun (1963)
Chuka (1967) (as Angela Dorian)
Rosemaryn painajainen (1968)
Akita, dinosaurukset tulevat! (1970)
Invasion of the Bee Girls (1973)
Group Marriage (1973)
Aiheesta muualla

Victoria Vetri Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Norja  Ranska  BnF data 
Henkilöt:  Elonet
Iván Duque

| Iván Duque |
| --- | --- |

Kolumbian 33. presidentti
 7. elokuuta 2018 – 7. elokuuta 2022  
Varapresidentti:  Marta Lucía Ramírez
Edeltäjä:  Juan Manuel Santos
Seuraaja:  Gustavo Petro
Kolumbian senaatin jäsen
 (2014–2018)  
Henkilötiedot
Syntynyt: 1. elokuuta 1976 (ikä 48)  Bogotá, Kolumbia
Kansalaisuus:   kolumbialainen
Puoliso:  Maria Juliana Ruíz
Lapset:  3 (Luciana, Matías ja Eloísa)
Tiedot
Puolue:  Demokraattinen keskusta
Tutkinnot:  Universidad Sergio Arboleda, American University, Georgetownin yliopisto
 Nimikirjoitus
Aiheesta muualla
www.ivanduque.com
Iván Duque Márquez (s. 1. elokuuta 1976 Bogotá, Kolumbia) on kolumbialainen poliitikko ja asianajaja, joka toimi Kolumbian presidenttinä 7. elokuuta 2018 – 7. elokuuta 2022. Ennen poliittista uraa hän toimi muun muassa Latinalaisen Amerikan kehityspankissa. Demokraattisen keskustan riveistä hänet valittiin vuonna 2014 Kolumbian senaattiin.
Nuoruus ja opiskelu

Duque syntyi Bogotássa vuonna 1976. Hänen isänsä Iván Duque Escobar oli poliitikko, joka toimi vuosina 1982–1986 Kolumbian kaivos- ja energiaministerinä.
Duque opiskeli asianajajaksi Sergio Arboleda -yliopistossa, ja hänellä on talousoikeuden maisterintutkinto American Universitystä ja julkishallinnon tutkinto Georgetownin yliopistosta.
Ura

Julkishallinnollisen uransa Duque aloitti Andien kehitysyhtiön konsulttina ja Kolumbian talousministeri Juan Manuel Santosin neuvonantajana. Sitten hän muutti Washingtoniin, missä hän työskenteli Latinalaisen Amerikan kehityspankissa. Vuosina 2012–2013 Duque toimi pankin kulttuuri-, solidaarisuus- ja luovuusjaoston johtajana.
Duque valittiin 2014 Kolumbian senaattiin demokraattisen keskustan riveistä. Senaattorina hän oli Álvaro Uriben puolueen uribismoksi kutsutun taloudellisen näkökulman puoluestapuhuja ja presidentti Santosin kehitysohjelman kriitikko.
Duque valittiin vuonna 2018 demokraattisen keskustan presidenttiehdokkaaksi. Vaalikampanjan aikana Duque on ottanut kantaa muun muassa Farc-sissien kanssa tehtyyn rauhansopimukseen, jota hän on kritisoinut voimakkaasti. Hänen mielestään sissiliikettä kohdeltiin sopimuksessa liian lempeästi. Hänen ennakoidaan puuttuvan Farcin kanssa solmittuun rauhansopimukseen. Duque on painottanut myös tekniikan, kuten tekoälyn ja big datan, tehokkaampaa käyttöä turvallisuuspolitiikassa ja luvannut taistella huumekauppaa vastaan.
Duque voitti presidentinvaalien ensimmäisen kierroksen ja sai noin 39 prosenttia äänistä. Toisella kierroksella hänen vastaehdokkaanaan on vasemmistolainen Gustavo Petro. Hän sai toisen kierroksen äänistä 54 prosenttia.
Kunnianosoituksia > Kolumbialaiset

Boyacá-ritarikunta
San Carlosin ritarikunta
Kansallisen ansion ritarikunta
Lähde:
Kunnianosoituksia > Ulkomaalaiset

Henrik Purjehtijan ritarikunta (Portugali, 2022)
Duarten, Sánchezin ja Mellan ritarikunta (Dominikaaninen tasavalta, 2022)
Etelän Ristin ritarikunta (Brasilia, 2021)
Isabella Katolilaisen ritarikunta (Espanja, 2021)
Mugunghwa-ritarikunta (Etelä-Korea, 2021)
Perun auringon ritarikunta (Peru, 2019)
Kongressin kunniamitali (Peru, 2019)
Aiheesta muualla

Kotisivut (espanjaksi)
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Saksa  Yhdysvallat  Puola 
Muut:  IdRef
Uhniv

| Uhniv Угнів |
| --- | --- |
 vaakuna
 Uhniv
 Koordinaatit: 50.3667°N, 23.7480°E 
Valtio:  Ukraina
Alue:  Lvivin alue
Piiri:  Tšervonohradin piiri
Väkiluku (2022)  ():  939 as.
Infobox OKVirheellinen NIMI-arvo: 
Uhniv (ukr. Угнів) on pikkukaupunki Ukrainan Lvivin alueen Tšervonohradin piirissä. Uhniv sijaitsee Läntisen Bugin vesistöön kuuluvan  Solokijajoen varrella, linnuntietä 62 kilometriä aluekeskus Lvivistä pohjoisluoteeseen ja noin 3 kilometriä Puolan rajalta kaakkoon.
Ukrainan tilastokeskus arvioi kaupungin väkiluvuksi 939 (2022). Vuonna 2001 siellä oli 999 asukasta, joista etnisesti ukrainalaisia oli 98,20 prosenttia ja venäläisiä 1,20 %. Vuonna 1989 väkiluvuksi oli kirjattu 1 161 asukasta.
Tammikuun keskilämpötila on -4,0 ja heinäkuun +17,3 celsiusastetta. Keskimääräinen vuosisademäärä on 564 millimetriä.
Paikkakunnan ensimmäinen kirjallinen maininta on vuodelta 1360, Magdeburgin oikeudet se sai 1462 (tai 1528), nykyinen kaupungin asema vuodelta 1951.
Uhniv on Ukrainan kesän 2020 aluehallintouudistuksen jälkeen kuulunut Tšervonohradin piiriin; sitä ennen se oli Sokalin piiriin kuulunut kaupunki.
Kaupungin arkkitehtuurisesti ja kulttuurihistoriallisesti arvokkaisiin rakennuksiin lukeutuu muun muassa Uspenskin kirkko (1600-luvulta).
Kirkko Uhnivissa.
Aiheesta muualla

Kuvia tai muita tiedostoja aiheesta Uhniv Wikimedia Commonsissa
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Israel  Yhdysvallat  Tšekki
John F. Kennedyn salamurha

| John F>  Kennedyn murha |
| --- | --- |
 Kennedy Dallasin Main Streetillä muutama minuutti ennen murhaa.
Paikka:  Dealey Plaza, Dallas, Texas Yhdysvallat
Kohde:  John F. Kennedy
Ajankohta:  22. marraskuuta 1963  12:30  (CST)
Iskutyyppi:  poliittinen murha
Kuolleita:  John F. Kennedy J. D. Tippit
Haavoittuneita:  John Connaly James Tague
Epäilty/epäillyt:  Lee Harvey Oswald
Yhdysvaltain presidentti John F. Kennedy (1917–1963) joutui murhatuksi Dallasissa, Texasissa 22. marraskuuta 1963 matkustaessaan autosaattueessa vaimonsa Jacqueline Kennedyn kanssa. Virallisten tutkimusten mukaan Kennedyn murhasi ampumalla entinen Yhdysvaltain merijalkaväen sotilas ja marxisti Lee Harvey Oswald. Kennedy oli neljäs murhattu Yhdysvaltain presidentti.
Murhaa tutki kymmenen kuukautta Warrenin komissio. Sen raportin mukaan Oswald oli toiminut yksin. Oswaldia ei päästy kuulemaan oikeudessa, sillä dallasilainen yökerhonomistaja Jack Ruby ampui hänet 24. marraskuuta 1963 Dallasin pääpoliisiaseman pysäköintihallissa. Komission raportin mukaan myös Ruby oli toiminut yksin. Murhasta on esitetty lukuisia salaliittoteorioita.
Taustat

Presidentti Kennedy oli voittanut niukalla enemmistöllä presidentinvaalit vuonna 1960. Voiton hänen edukseen ratkaisi Texasin osavaltio.selvennä Kennedyn varapresidenttiehdokas Lyndon B. Johnson oli suosittu senaattori Texasista. Vuoden 1960 vaaleissa voitto oli kuitenkin ollut äärimmäisen tiukka. Vuoden 1964 presidentinvaaleja silmällä pitäen Kennedy päätti yhdessä Johnsonin kanssa lähteä laajalle Texasin kiertueelle. Kennedyn tarkoituksena Texasissa oli sovitella Yhdysvaltain demokraattisen puolueen liberaalin ja konservatiivisen ryhmittymän välisiä erimielisyyksiä. Toisaalta hän yritti kiertueensa avulla varmistaa vaalirahoitusta vauraasta osavaltiosta.
Yhdysvaltain YK-suurlähettiläs Adlai Stevenson oli joutunut Dallasissa uhkaavaan tilanteeseen väkijoukon edessä kuukautta ennen presidentin vierailua samaan kaupunkiin. Salainen palvelu oli tämän vuoksi huolestunut presidentin turvallisuudesta Dallasissa. Sekä presidentti Kennedy itse että Salainen palvelu olivat salamurhapäivän aamuna ottaneet esille salamurhayrityksen mahdollisuuden.lähde? Ennen presidentin vierailua oli Dallasissa vallinnut jännittynyt ilmapiiri, sillä Kennedyn vastaiset oikeistoryhmittymät olivat lietsoneet kaupunkilaisten vihaa syyttäen presidenttiä maanpetoksesta.
Haavoittuneet

Ampumisessa Kennedyn lisäksi haavoittunut Texasin kuvernööri John Connally selviytyi vammoistaan. Connallylta murtui kolme kylkiluuta, hänen toinen keuhkonsa puhkesi, hänen oikea ranteensa vaurioitui ja hänen toiseen jalkaansa juuttui luoti. Häntä leikattiin haavoittumisen jälkeen Parklandin sairaalassa neljä tuntia. Connallya hoitaneet lääkärit kertoivat jälkeenpäin, että kuvernöörin vaimo oli ammunnan jälkeen ottanut loukkaantuneen miehensä autossa syliinsä ja samalla auttanut rinnassa olevaa haavaa sulkeutumaan (ilmaa ei päässyt enää suoraan rintaonteloon luhistuneen oikean keuhkopussin ympärille) ja näin auttanut miehensä pelastamisessa.lähde?
Autosaattuetta seurannut James Tague sai ammunnan yhteydessä vähäisen haavan oikeaan poskeensa seistessään 80 metrin päässä Kennedyä kuljettaneesta autosta. Vamma syntyi, kun Kennedyn päähän osuneen luodin kappaleet iskeytyivät kadun reunakiveykseen, josta puolestaan lensi betoninsirpaleita Tagueta päin.
Rubyn vaiheet Oswaldin ampumisen jälkeen

Jack Ruby pidätettiin heti sen jälkeen, kun hän oli ampunut Oswaldia. Kuulusteluissaan Ruby vakuutti toimineensa yksin. Motiivikseen Oswaldin ampumiseen Ruby väitti halunsa säästää presidentin lesken Jacqueline Kennedyn Oswaldin vastaisen oikeudenkäynnin aiheuttamilta henkisiltä kärsimyksiltä. Jack Ruby kertoi lisäksi pelänneensä, ettei Oswaldille langetettaisi oikeudessa ansaitsemaansa rangaistusta. Ampumalla Oswaldin Ruby – joka oli juutalainen – tahtoi omien sanojensa mukaan myös osoittaa, että juutalaisillakin oli tarvittaessa rohkeutta toimia.
Jack Rubyn oikeudenkäynti alkoi Dallasissa 17. helmikuuta 1964. Rubya edustanut lakimies Melvin Belli yritti oikeudessa perustella päämiehensä tekoa mielenhäiriöllä. Bellin mukaan Ruby kärsi noin 30-vuotiaana saamansa aivotärähdyksen aiheuttamasta aivovauriosta, joka oli pahentanut Rubylla jo aiemmin olleita väkivaltaisia purkauksia. Bellin mukaan Ruby ei siis voinut toimia harkitusti ampuessaan Oswaldin. Ruby tuomittiin 14. maaliskuuta 1964 kuolemaan Lee Harvey Oswaldin ampumisesta. Hänen tuomiostaan valitettiin ylempään oikeusasteeseen. Texasin valitustuomioistuin kumosi 5. lokakuuta 1966 Rubylle aiemmin langetetun kuolemantuomion ja määräsi järjestettäväksi uuden oikeudenkäynnin toisessa tuomioistuimessa. Vankeudessa ollessaan Ruby väitti olleensa osa isommasta salaliitosta presidentti Kennedyn murhaamiseksi ja väitti jopa tietävänsä murhaajan. Ruby sanoi häntä haastatelleille toimittajille, että ”maailma ei koskaan saa tietää oikeita tosiasioita siitä, mitä tapahtui, eikä minun motiiveistani”.
Odottaessaan uutta oikeudenkäyntiä Jack Ruby kuoli keuhkosyöpään 3. tammikuuta 1967 Dallasissa Parklandin sairaalassa eli samassa paikassa, jossa myös presidentti Kennedy ja Lee Harvey Oswald olivat kuolleet. Viikkoja ennen kuolemaansa Ruby oli jälleen kertonut ampuneensa Oswaldin oma-aloitteisesti.
Kirjallisuutta

Posner, Gerald: Case Closed: Lee Harvey Oswald and the Assassination of JFK.  New York:  Anchor Books, 2003.  ISBN 1-4000-3462-0
Aiheesta muualla

Kuvia tai muita tiedostoja aiheesta John F. Kennedyn salamurha Wikimedia Commonsissa
Photo Gallery
JFK Reports and Documents
Virallinen totuus Kennedyn murhasta on sittenkin totta, Helsingin Sanomat 22.11.2007,[vanhentunut linkki](Arkistoitu versio) myönteinen arvio Vincent Bugliosin virallista totuutta kannattavasta kirjasta.
Kennedy vaimoineen autossa sekunteja ennen laukauksia.
Kennedyn käyttämän Lincoln-auton sisätila.
Dealey Plaza
Dealey Plaza ilmakuvassa.
Oswaldin kivääri Carcano M91/38.
Piirros Kennedyn kallon vaurioitumisesta luodin osuessa siihen.
Hertsa

| Hertsa (Герца) |
| --- | --- |
 Spiridonivskan kirkko (1807) Hertsassa.
 vaakuna
 Hertsa
 Koordinaatit: 48.1503°N, 26.2610°E 
Valtio:  Ukraina
Alue:  Tšernivtsin alue
Piiri:  Tšernivtsin piiri
Pinta-ala  ():  
 – Kokonaispinta-ala:  3,6 km²
Väkiluku (2022):  2 097
Infobox OKVirheellinen NIMI-arvo: 
Hertsa (ukr. Герца, rom. Herța) on kaupunki Tšernivtsin alueen Tšernivtsin piirissä Ukrainassa. Kaupunki sijaitsee Tonavan valuma-alueeseen kuuluvan Prutjoen sivuhaaran Hertsan tai Hertsuškan varrella, 35 kilometriä aluekeskus Tšernivtsistä kaakkoon. Kaupungista on maanteitse 6 kilometriä Romanian rajalle.
Tammikuun keskilämpötila on −4,9 ja heinäkuun +19,2 celsiusastetta. Keskimääräinen vuosisademäärä on 560 millimetriä.
Ukrainan tilastokeskus arvioi kaupungin väkiluvuksi 2 097 (2022). Vuonna 2001 siellä oli 2 068 asukasta, joista 2 030 kertoi taustansa: ukrainalaisia oli 17,88 %, venäläisiä 6,35 %, romanialaisia 71,18 % ja moldovalaisia 3,40 %. Vuoden 1989 väestönlaskennassa kirjattiin 2 360 asukasta.
Paikkakunta mainitaan historiallisissa dokumenteissa ensimmäisen kerran vuonna 1437 Moldavian ruhtinaskunnan kylänä, joidenkin lähteiden mukaan paikkakunta olisi mainittu jo 1408 ja esiintynyt 1437 kaupunkina. Vuonna 1672 se sai pikkukaupungin aseman. Paikkakunta kuului Moldavian ruhtinaskuntaan vuoteen 1774 saakka, jolloin siirtyi Itävallan (myöhemmin Itävalta-Unkarin) osaksi (1774–1918). Kaupungiksi Hertsa nimettiin vuonna 1864. Vuodesta 1918 Romanian miehittämänä, vuodesta 1940 osa Ukrainan SNT:aa. Kulttuurihistoriallisesti merkittäviin rakennuksiin lukeutuu Spiridonivskan kirkko (1807).
Ukrainan kesän 2020 aluehallintouudistuksen jälkeen Hertsa on kuulunut Tšernivtsin piiriin; sitä ennen se oli 1940–1962 ja 1991–2020 Hertsan piirin keskus; vuosina 1963–1991 osa silloista Hlybokan piiriä.
Aiheesta muualla

Kuvia tai muita tiedostoja aiheesta Hertsa Wikimedia Commonsissa
| Auktoriteettitunnisteet  |
| --- | --- |
Kansalliset:  Saksa  Israel  Yhdysvallat 
Muut:  Encyclopedia of Modern Ukraine